2018 m. žiemos olimpinės žaidynės

XXIII žiemos olimpinės žaidynės, arba 2018 m. žiemos olimpinės žaidynės – tarptautinės žiemos sporto žaidynės, vykusios 2018 m. vasario 9−25 dienomis, Pjongčango kurorte Pietų Korėjoje. Apie tai, kad 2018 m. olimpinės žaidynės bus rengiamos Pjongčange, TOK paskelbė 2011 m. liepos 6 d. Durbane, PAR. 

Lietuvai olimpinėse žaidynėse atstovavo 9 sportininkai.

Miesto rinkimai 
Už 2018 m. žiemos olimpinių žaidynių rengėją, miestą-kandidatą, TOK nariai balsavo 2011 m. liepos 6 d. ir Pjongčangas pasirinktas po pirmojo balsavimo etapo.

Talismanas 

Olimpinių žaidynių talismanas, baltasis tigras Suhorangas, kartu su parolimpinių žaidyniu talismanu, juoduoju lokiu Bandabiu, buvo pristatytas 2016 m. liepos 18 d. Pjongčange. Suhorango vardas parinktas pagal korėjietiškus Sooho (apsauga) ir ho-rang-i (tigras). Baltasis tigras Pietų Korėjoje laikomas šventu, saugojančiu gyvūnu.

Arenos ir sporto kompleksai

Sporto šakos 

Olimpinę programą sudarė 15 sporto šakų:

  Kalnų slidinėjimas
  Biatlonas
  Bobslėjus
  Slidinėjimo lenktynės

  Akmenslydis
  Dailusis čiuožimas
  Akrobatinis slidinėjimas
  Ledo ritulys

  Rogučių sportas
  Šiaurės dvikovė
  Greitasis čiuožimas trumpuoju taku
  Skeletonas

  Šuoliai su slidėmis
  Snieglenčių sportas
  Greitasis čiuožimas

2018 m. žiemos olimpinėse žaidynėse iš viso buvo išdalinti 102 rungčių medalių komplektai. Daugiausiai aukso medalių atiteko greitojo čiuožimo (14 rungčių) ir lygumų slidinėjimo (12 rungčių) atstovams. Olimpiadoje taip pat debiutavo keturios naujos rungtys: didžiojo šuolio (big air) rungtis snieglenčių sporte, mišrių porų akmenslydis, greitojo čiuožimo bendro starto lenktynės ir kalnų slidinėjimo mišrios komandos įskaita. Iš programos pašalintas snieglenčių paralelinis slalomas.

Pirmą kartą nuo 1998 m. Nacionalinė ledo ritulio lyga nesudarė galimybės joje žaidžiantiems sportininkams dalyvauti žiemos olimpinėse žaidynėse. NLRL taip pat pareiškė, kad olimpinis komitetas turėtų lygai kompensuoti patiriamus nuostolius dėl stabdomų varžybų, jeigu olimpiados rengėjai nori siekti NLRL sportininkų dalyvavimo žaidynėse.

Kalendorius 

Išankstinis varžybų kalendorius:

Rekordai
2018 m. vasario 8 d., dieną prieš žaidynių atidarymą, šuolių į tolį kvalifikacijoje dalyvavo japonas Noriakis Kasajus. Tokiu būdu jis tapo pirmuoju sportininku, sudalyvavusiu 8 skirtingose žiemos olimpinėse žaidynėse. Iki tol rekordą su 7 olimpinėmis žaidynėmis išlaikė rusas rogučių sportininkas Albert Demtsjenko.

2018 m. vasario 10 d. Norvegijos slidininkė Marit Bjorgen iškovojo 11-ą savo olimpinį medalį − sidabrą skiatlono rungtyje, ir tapo labiausiai tituluota žiemos olimpinių žaidynių dalyve moterimi. Po 10 medalių yra iškovojusios rusė Raisa Smetanina ir italė Stefanija Belmondo.

2018 m. vasario 11 d. trumpojo šokio programoje šokėja ant ledo rusė Jevgenija Medvedeva, surinkusi 81,06 taško, pagerino sau priklausiusį pasaulio rekordą (80,85 taško). 2018 m. vasario 21 d. J. Medvedeva dar kartą pagerino rekordą surinkusi 81,61 tšk., tačiau jau po 15 min. rusė Alina Zagitova pagerino ir šį rekordą surinkusi 82,92 tšk.

2018 m. vasario 12 d. Nyderlandų čiuožėja Ireen Wüst laimėjo 1500 m greitojo čiuožimo rungties aukso medalį. Tai 10 jos olimpinėse žaidynėse iškovotas medalis ir ji tapo daugiausiai olimpinių medalių iškovojusia Nyderlandų ir greitojo čiuožimo atstove istorijoje.

2018 m. vasario 15 d. norvegas A. L. Svindalis laimėjo auksą greitojo nusileidimo rungtyje ir tapo vyriausiu (35 metų) olimpinį aukso medalį laimėjusiu kalnų slidininku istorijoje. Vasario 22 d. švedas Andre Myhrer (35 metai) tapo vyriausiu atletu, laimėjusiu (nugalėjusiu) slalomo rungties medalį.

2018 m. vasario 18 d. prancūzas biatlonininkas Martenas Furkadas laimėjo ketvirtąjį savo olimpinį aukso medalį 15 km bendro starto rungtyje ir tapo sėkmingiausiu Prancūzijos atletu žiemos olimpinių žaidynių istorijoje. Vasario 20 d. mišrioje estafetėje jis iškovojo 5-ąjį olimpinį aukso medalį.

2018 m. vasario 19 d. kanadiečių šokėjų ant ledo pora Tessa Virtue ir Scott Moir pagerino jiems patiems priklausiusį pasaulio rekordą trumpojo šokio programoje surinkę 83,67 taško (ankstesnis 82,68).

2018 m. vasario 20 d. kanadiečių šokėjų ant ledo pora Tessa Virtue ir Scott Moir laimėjo aukso medalį porų rungtyje pasiekdami pasaulio rekordą (206,07 tšk.), kuriuo aplenkė prieš kelias minutes pasiektą prancūzų Gabriella Papadakis ir Guillaume Cizeron rekordą (205,28 tšk.). Prancūzų pora savo ruožtu pagerino jiems priklausiusį laisvojo šokio programos pasaulio rekordą surinkę 123,35 taško.

2018 m. vasario 20 d. moterų čiuožimo trumpuoju taku 3000 m estafetėje Nyderlandų komanda „B“ finale pagerino pasaulio rekordą, įveikusi distanciją per 4 min. 3,471 sek. (buvęs 4 min. 4,222 sek.);

2018 m. vasario 21 d. norvegų slidininkė M. Bjorgen laimėjo bronzą komandiniame sprinte ir su 14 karjeros olimpinių medalių tapo tituluočiausia žiemos olimpinių žaidynių dalyve aplenkusi norvegų biatlonininką Olę Einorą Bjorndaleną (13 medalių).

2018 m. vasario 22 d. Kinijos čiuožėjas trumpuoju taku Wu Dajing kvalifikacijoje sumušė, o finale dar kartą pagerino pasaulio rekordą 500 m distancijoje ją įveikęs per 39,584 sek.

2018 m. vasario 24 d. Norvegijos rinktinė laimėjo 38-ą žaidynių medalį ir pagerino per vienas žiemos olimpines žaidynes šalies iškovotų medalių skaičiaus rekordą (anksčiau 37 medalius buvo iškovoję JAV atletai 2010 m. Vankuverio olimpiadoje).

2018 m. vasario 24 d. čekė Ester Ledecka tapo pirmąja moterimi (trečiuoju bendrai atletu), laimėjusia olimpinės čempionės titulą dviejose skirtingose žiemos sporto šakose (ji nugalėjo kalnų slidinėjimo slalomo supermilžino ir snieglenčių sporto paralelinio didžiojo slalomo rungtyse).

Vienos šalies podiumai
Tris kartus vienos šalies atletai laimėjo visas tris pirmąsias vietas.

Dopingo vartojimas 
Pirmuoju sportininku, kurio dopingo mėginys buvo teigiamas, tapo Japonijos greitojo čiuožimo atletas Kei Saito, suspenduotas vasario 13 d.

Vėliau Rusijos kerlingo sportininko Aleksandro Krušelnickio, kuris su porininke laimėjo bronzą, kraujyje rasta meldoniumo. Bronzos medalis buvo atiduotas Norvegijos atletams, likusiems 4 vietoje. 

Slovėnijos ledo ritulininkas Žiga Jeglič buvo suspenduotas iki žaidynių pabaigos dėl teigiamo dopingo testo.

Vasario 18 d. rusų bobslėjininkės Nadeždos Sergejevos dopingo testas buvo teigiamas dėl širdies vaistų.

Dalyvavusios šalys 
Ekvadoras, Eritrėja, Malaizija, Singapūras, Nigerija ir Kosovas pirmą kartą istorijoje įvykdė kvalifikacinius atrankos normatyvus į 2018 m. olimpines žaidynes ir pelnė teisę startuoti žiemos olimpinėse žaidynėse.

2017 m. gruodžio 5 d. Tarptautinis olimpinis komitetas priėmė sprendimą neleisti Rusijai dalyvauti šiose žaidynėse dėl dopingo skandalų šalyje. Kai kuriems atletams buvo leista dalyvauti po olimpine vėliava.

Dominika, Kaimanų salos ir Peru atsisakė teisės dalyvauti olimpinėse žaidynėse nors ir jų sportininkai įvykdė olimpinius normatyvus.

Bolivija žiemos olimpinėse žaidynėse dalyvavo po 26 metų pertraukos, o Puerto Rikas po 16 metų pertraukos.

Šiaurės Korėjos dalyvavimas 

Siekdamas Šiaurės Korėjos dalyvavimo olimpinėse žaidynėse Tarptautinis olimpinis komitetas skyrė finansavimą dalyvavimui varžybose ir inventoriui įsigyti Šiaurės Korėjos sportininkams.

2017 m. rugsėjo 29 d. porinio dailiojo čiuožimo sportininkai Ryom Tae-ok ir Kim Ju-sik tapo vieninteliais šalies atstovais, iškovojusiais teisę dalyvauti 2018 m. olimpinėse žaidynėse. Šiaurės Korėjos olimpinis komitetas nepateikė paraiškos kvotai užpildyti ir čiuožėjų vieta žaidynėse perleista duetui iš Japonijos.

2018 m. išvakarėse Šiaurės Korėjos lyderis Kim Džongunas savo šventinėje kalboje pareiškė palaikantis Šiaurės Korėjos dalyvavimą žaidynėse ir pakvietė Pietų Korėjos atstovus tartis dėl šalies pasirodymo Pjongčango žaidynėse. 2018 m. sausio 9 d. Šiaurės Korėja paskelbė dalyvausianti olimpinėse žaidynėse. Išskirtinėmis teisėmis Šiaurės Korėjai skirtos papildomo vietos dailiojo čiuožimo, kalnų slidinėjimo, lygumų slidinėjimo ir greitojo čiuožimo trumpuoju taku varžybose.

Pietų Korėja pasiūlė Šiaurės Korėjos atstovams žygiuoti kartu žaidynių atidarymo ceremonijoje. Abiejų tautų sportininkai nešė ne nacionalines, o Korėjos suvienijimo vėliavą. Abi šalys taip pat dalyvavo kaip bendra komanda ledo ritulio moterų varžybose – 23 sportininkės iš Pietų ir 12 sportininkių iš Šiaurės Korėjų aikštelėje nuolat esant trims Š. Korėjos ledo ritulininkėms.. Komanda taip pat varžėsi po Korėjos suvienijimo vėliava.

Iš viso Šiaurės Korėja delegavo 22 sportininkus, 24 trenerius ir 21 žiniasklaidos atstovą. Iš Š. Korėjos buvo atsiųsta daugiau nei 230 sportininkų palaikytojų.

Olimpiniai atletai iš Rusijos 
Pakartotinai patikrinus 2014 m. žiemos olimpinių žaidynių dopingo testus buvo anuliuoti 13 medalių, kuriuos visus iškovojo Rusijos atletai. Remdamasis tuo 2017 m. gruodžio 5 d. Tarptautinis olimpinis komitetas oficialiai paskelbė suspenduojantis Rusijos olimpinį komitetą. Žaidynėse leista dalyvauti tik tiems Rusijos atletams, kurie niekad nėra turėję nuobaudų už dopingo vartojimą ir gali įrodyti, jog yra reguliariai tikrinami dopingo kontrolės. Pjončango žaidynėse visi Rusijos atletai dalyvavo po olimpine vėliava, o medalių ceremonijų metu neleistas Rusijos himnas.

Medalių lentelė 
 

Pastabos. Dėl bendro pasiekto laiko buvo įteikti du medaliai:
 dvi bronzos moterų slidinėjimo 10 km laisvu stliumi distancijoje;
 du aukso medaliai vyrų dvivietės bobslėjaus rungtyje (neįteikiant sidabro) ir du sidabro medaliai keturvietės rungtyje (neįteikiant bronzos).

Individualūs medalininkai 
Daugiausiai aukso medalių, po tris, iškovojo:
 slidininkas Johannes Hoesflot Klaebo (, );
 biatlonininkas Martin Fourcade (, );
Daugiausiai medalių, penkis, iškovojo:
 slidininkė Marit Bjorgen (, );
Po keturis medalius iškovojo:
 slidininkė Charlotte Kalla (, );
 slidininkė Stina Nilsson (, );
 slidininkas Aleksandras Bolšunovas ( OAR, );
Visų spalvų medalius iškovojo:
 slidininkė Marit Bjorgen (, )
 slidininkė Stina Nilsson (, );
 čiuožėja trumpuoju taku Arianna Fontana (, );
 greitojo čiuožimo čiuožėja Miho Takagi (, );
 kalnų slidininkė Wendy Holdener (, );

Šaltiniai

Nuorodos 
 Oficiali svetainė